recursal/SuperWikiNEXT-32B huggingface dataset:
| "Wind It Up"Gwen Stefani |
| --- |
| Singlen "Wind It Up" kansikuva |
| Singlen tiedot |
|  Albumilta | *The Sweet Escape* |
|  Julkaistu | Joulukuu 2006 
31. lokakuuta 2007 (Pohjois-Amerikka) |
|  Tuottaja(t) | Pharrel Williams |
|  Tyylilaji | Pop |
|  Kesto | 03.09 |
|  Levy-yhtiö | Interscrope |
| Gwen Stefanin muut singlet |
| "Crash"(2006) | "Wind It Up"(2006) | "The Sweet Escape"(2007) |

"**Wind It Up**" on poplaulaja Gwen Stefanin single, joka julkaistiin vuoden 2006 loppupuolella ennen albumia *The Sweet Escape*. Kappale sisältää jodlausta ja katkelman "The Lonely Goatherd" -kappaleesta. Kappaleella laulaa myös Pharrel Williams.

"Wind It Up" kirjoitettiin alun perin Stefanin L.A.M.B.-muotinäytökseen, eikä sitä ollut tarkoitus julkaista *The Sweet Escape* -albumilla.

Listasijoitukset
----------------

Kappale nousi singlelistojen ykkössijalle Uudessa-Seelannissa, Bulgariassa ja Kroatiassa. Suomen virallisella singlelistalla se oli parhaimmillaan kuudennella sijalla.

Musiikkivideo
-------------

Kappaleen musiikkivideon on ohjannut Sophie Muller. Videolla voi nähdä useasti G-kirjaimen, joka on Stefanin etunimen alkukirjain.

Singlen versiot
---------------

**Pohjois-Amerikka 12″ vinyyli**

1. Wind It Up
2. Wind It Up (original Neptunes mix)
3. Wind It Up (instrumental)

**UK/Eurooppa 12″ vinyyli**

1. Wind It Up
2. Wind It Up (original Neptunes mix)
3. Wind It Up (instrumental)
4. Wind It Up (original Neptunes instrumental)

**UK/Eurooppa CD Single**

1. Wind It Up
2. Wind It Up (original Neptunes mix)
*Tämä artikkeli kertoo tietokonepelisarjasta. James Pond on myös yhdysvaltalainen muusikko, joka tunnetaan taiteilijanimellä Jaime St. James.*

**James Pond** on tietokonepelien sarja, joka tehtiin 1991–1993. Päähenkilönä peleissä on James Pond, agenttikala. Pelit tehtiin ensin Amiga ja Atari ST tietokoneille, ja käännettiin myöhemmin joillekin aikansa pelikonsoleille ja muille tietokoneille.

Neljäs peli, *Operation Starfish* (työnimeltään *Splash Gordon*) on kahden ensimmäisen osan tapaan tasohyppely. Uutuutena ovat esimerkiksi maaston mäet, jotka muuttavat hahmon kävelykulmaa. Pelissä ollaan Kuun juustoviljelmillä, ja siinä on Mario-peleistä tuttu yleiskartta, josta pääsee varsinaisiin jaksoihin.

James Pond -pelit
-----------------

* *James Pond – The Underwater Agent* (1991)
* *James Pond 2 – Codename Robocod* (1991)
* *James Pond 3 – Operation Starfish* (1993)

### Spin-offit

* *Aquatic Games* (1992)

Aiheesta muualla
----------------

* Pelisarja MobyGamesissä (englanniksi)
**God Seed** on norjalainen black metal -yhtye. God Seedin perustivat Gorgorothin jäsenet Gaahl ja King Ov Hell 2009, kun hävisivät oikeudessa Gorgorothin tavaramerkin Gorgorothin perustajajäsenelle Infernukselle. Kiista oli alkanut vuonna 2007. Sekä Infernus että King / Gaahl olivat koonneet yhtyeet jotka molemmat keikkailivat Gorgorothin nimellä. Alkaen maaliskuusta 2009 yhtye kiersi nimellä God Seed. Yhtye nimettiin Gorgorothin kappaleen mukaan. Yhtye lopetti toiminnan jo heinäkuussa samana vuonna, sillä Gaahl, bändin vokalisti siirtyi pois yhtyeestä. King oli jo äänittänyt aiotun debyyttialbumin lauluja vaille valmiiksi. Tämän vuoksi hän perusti Ov Hell-nimisen yhtyeen ja julkaisi levyn Dimmu Borgirista tunnetun Shagrathin laulamana. Tämä yhtye ei kuitenkaan soita livenä, vaan pysyy täysin studiobändinä. 

Vuonna 2012 bändi aktivoitui uudestaan Gaahlin palattua. Samana vuonna julkaistiin *Live at Wacken* dvd/cd, jossa yhtye soittaa vuonna 2008 (tosin silloin nimellä Gorgoroth, kun nimikiista oli vielä kesken). He esittivät konsertissa vain Gaahlin ja Kingin tekemiä kappaleita.

King haluaa korostaa, ettei God Seed ole enää sessiojäseniä käyttävä duo vaan yhtye jossa on kuusi jäsentä. Syyskuussa God Seed julkaisi singlen tulevalta albumiltaan ja lokakuussa 23. päivä julkaistiin yhtyeen esikoisalbumi *I Begin*.

Diskografia
-----------

### Albumit

* *Live at Wacken* (2012)
* *I Begin* (2012)

Jäsenet
-------

* Gaahl (Kristian Espedal) - laulu - (2009, 2012-)
* King ov Hell (Tom Cato Visnes) - basso (2009, 2012-)

* Sir (Stian Kårstad) - kitara - (2012-)
* Lust Kilman (Ole Walaunet) - kitara - (2012-)
* Kenneth Kapstad - rummut - (2012-)
* Geir Bratland - koskettimet - (2012-)

### Kiertuejäsenet (entiset)

* Teloch - Kitara (2008-2009)
* Ice Dale - Kitara (2008)
* Nicholas Barker - Rummut (2007-2008)
* Garghuf (Daniel Robnik) - Rummut (2008-2009)

Lähteet
-------

* 

### Viitteet

1. ↑
2. ↑
3. ↑   (Arkistoitu – Internet Archive)
4. ↑
5. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **God Seed**.
* Yhtyeen myspace sivusto (englanniksi)
**International Press Institute** (**IPI**) eli **Kansainvälinen lehdistöinstituutti** on järjestö, joka puolustaa sanan- ja ilmaisunvapautta. Se pyrkii puolustamaan journalisteja ja edistämään heidän työtään esittämällä vastalauseita. Järjestö on perustettu New Yorkissa 1950, sen toimipaikka on Wienissä Itävallassa. Sillä on jäseninä 120 maasta päätoimittajia, kustantajia ja johtavia toimittajia. Järjestön puheenjohtaja on puolalainen Piotr Niemczycki. Instituutin johtajan, itävaltalaisen Johann Fritzin toimikausi päättyy 2007. Helsingin Sanomien päätoimittaja Janne Virkkunen edustaa Suomea järjestön hallituksessa.

IPI on ottanut kantaa monien maiden sananvapaustilanteeseen. Venäläisen toimittajan Anna Politkovskajan murhan jälkeen IPI muistutti, ettei se ollut yksittäistapaus, sillä Venäjällä on kuollut väkivaltaisesti vuoden 1993 jälkeen 212 toimittajaa, mutta syytteitä ei juuri ole nostettu. Kantaa on otettu myös muun muassa Etelä-Afrikan, Etiopian, Somalian ja Espanjan tilanteisiin. Jäsentensä merkittävien asemien vuoksi järjestön kannanotoilla on arvovaltaa. Samalla sitä on kuitenkin pidetty "herraklubina".

IPI on myöntänyt vuodesta 1996 lähtien vuosittain sananvapauspalkinnon *Free Media Pioneer*, jonka vuonna 2007 sai burmalainen uutistoimisto Mizzima. Palkinnon toinen rahoittaja on yhdysvaltalainen Freedom Forum.

IPI:llä on neuvoa antava asema suhteessa YK:hon, Unescoon ja Euroopan neuvostoon.

Vuonna 2006 IPI sai yhdysvaltalaisen Emmy-palkinnon työstään lehdistön vapauden hyväksi.

Lähteet
-------

1. ↑  IPI Free Media Pioneer Award (Arkistoitu – Internet Archive)

Aiheesta muualla
----------------

* International Press Institute (Arkistoitu – Internet Archive)
* IPI Names 66 Press Freedom Heroes (Arkistoitu – Internet Archive)
* IPI World Congress 2015[vanhentunut linkki]
* International Freedom of Expression Exchange
**Bachem Ba 349 Natter** (tarhakäärme) oli Saksan ilmavoimien toisen maailmansodan lopun rakettimoottorinen torjuntahävittäjä, jonka suunnitteli Erich Bachem.

Rakettihävittäjä nousi maasta radio-ohjattuna pystysuoraan raskaiden pommikoneiden lentokorkeuteen. Siellä sen oli tarkoitus ampua koneen nokkaan asennetuilla raketeilla pommikoneita alas. Sen jälkeen koneen ohjaamo ohjaajineen ja lentokoneen moottori palaisivat maahan laskuvarjoilla. Lentokone ei ehtinyt palveluskäyttöön ja sillä tehtiin vain yksi miehitetty lento, joka johti koelentäjän niskan murtumiseen ja kuolemaan.

Natter oli pistemäisen suojauksen (engl. *point defence*) ensimmäinen toteutus, paljon myöhemmin Lockheed Starfighter ja MiG-21 suunniteltiin tällaiseen rooliin, mutta molempia käytettiin eri tavoin kuin oli suunniteltu. Hyökkäävien pommikoneiden tuhoamisessa se on ollut myös Yhdysvaltain ohjuspuolustusaloitteen (vaikka kyse siinä on ohjusten tuhoamisesta ohjuksilla) eräitä esikuvia. *lähde?*

Tekniset tiedot
---------------

*Lähde:* *lähde?*

**Yleiset ominaisuudet**

* **Miehistö:** 1
* **Pituus:** &&&&&&&&&&&&&&08.04000008,4 m
* **Kärkiväli:** &&&&&&&&&&&&&&03.06000003,6 m
* **Tyhjäpaino:** &&&&&&&&&&&&0880.&&&&00880 kg
* **Lentopaino:** &&&&&&&&&&&02230.&&&&002 230 kg
* **Voimalaite:** &&&&&&&&&&&&&&01.&&&&001 × Walter HMK 109-509C-1 -rakettimoottori; &&&&&&&&&&&&&020.&&&&0020 kN
* **Voimalaite:** &&&&&&&&&&&&&&04.&&&&004 × Schmidding SG 34 -kiinteäajoainerakettimoottoria; &&&&&&&&&&&&&&04.09000004,9 kN per moottori tai 2 × 9.8 kN kiinteäajoainerakettia

**Suoritusarvot**

* **Suurin nopeus:** &&&&&&&&&&&01000.&&&&001 000 km/h 5 000 metrissä
* **Matkalentonopeus:** &&&&&&&&&&&&0800.&&&&00800 km/h
* **Lentomatka:** 0**Virhe lausekkeessa: tunnistamaton välimerkki "–".**.0**Virhe lausekkeessa: tunnistamaton välimerkki "–".**32–48 km
* **Nousukyky:** &&&&&&&&&&&&0190.&&&&00190 m/s

**Aseistus**  

* 24 × 73 mm raketteja tai
* 33 × R4M 55 mm raketteja

Lähteet
-------

1. ↑
2. ↑  Mat Irvine | October 16, 2008: The rapid rise and fall of the Bachem Ba 349 Natter (Viper) *FineScale.com*. Viitattu 14.8.2023. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Bachem Ba 349**.
1.6 CVH RS1600i -moottori.
**CVH** tarkoittaa tiettyä nelisylinteristä Ford Motor Companyn vuosien 1981 ja 1991 välillä valmistamaa bensiinimoottoria.

CVH-moottori (Compound Valve angle Hemispherical combustion chamber) esiteltiin vuonna 1981 kolmannen sukupolven Escortissa. Sitä käytettiin myöhemmin myös Sierrassa, Fiestassa ja Orionissa. CVH-moottorit rakennettiin Daebornin moottoritehtaalla Amerikan markkinoille ja uudella Bridgend in Walesin moottoritehtaalla Euroopan markkinoille.

Moottori on yksilöllinen siinä mielessä, että sen venttiilit on sijoitettu siten, että sylinterien palotila voi olla puolipallon muotoinen ilman kalliimpaa kahden nokka-akselin järjestelyä. Venttiileissä oli myös hydrauliset venttiilinnostimet ensimmäisenä eurooppalaisessa Ford-moottorissa.

Vuonna 1981 esiteltiin suorituskykyisempi versio, jota käytettiin XR3-, RS1600i-, XR3i-, RS Turbo s1- ja Mk4 RS Turbo s2 -malleissa.

CVH-moottorilla oli maine vaatimattomana ja äänekkäänä kovissa nopeuksissa. Jakohihna petti yleensä 100–150 tuhannen kilometrin välillä. Jakohihnan vaihtoväli oli alussa 40 tuhatta kilometriä, mutta vaihtoväliksi muuttui myöhemmin 60 tuhatta.

Moottoria valmistettiin useilla eri tilavuuksilla 1,1 litrasta 1,9 litraan. Pienimmät menivät Euroopan markkinoille.

Käyttökohteet
-------------

* 1980–1986 Ford Escort Mk3: 1.1, 1.3, 1.6, XR3, XR3i, RS1600i, RS Turbo s1
* 1986–1990 Ford Escort Mk4: 1.4, 1.6, XR3i, RS Turbo s2
* 1990–1998 Ford Escort Mk5: 1.4, 1.6 (1.6 korvattiin Zetecillä vuonna 1992)
* 1983–1989 Ford Fiesta Mk2: 1.3, 1.4, XR2
* 1989–1992 Ford Fiesta Mk3: 1.4, XR2i, RS Turbo, (korvattiin Zetecillä vuodesta 1993 eteenpäin)
* 1988–1993 Ford Sierra: 1.6, 1.8 (korvasivat *Pinto*-moottorin vuodesta 1989 eteenpäin)
* 1983–1986 Ford Orion Mk1 (Eurooppa): 1.3, 1.6
* 1986–1990 Ford Orion Mk2 (Eurooppa): 1.4, 1.6
* 1990–1992 Ford Orion Mk3 (Eurooppa): 1.4, 1.6
* 1982–1988 Ford EXP (USA) 1.6 ja 1.9
* 1982–1993 Morgan 4/4 1.6
* 1997–1999 Mercury Tracer (USA) 2.0
* 1991–1996 Mercury Tracer (USA) 1.9
* 1981–1984 Mercury Lynx (USA) 1.6
* 1985–1987 Mercury Lynx (USA) 1.9
* 2000–2002 Ford Focus (USA) 2.0

1.1-moottoria tarjottiin vain Manner-Eurooppaan. Isossa-Britanniassa 1,1-litraiset Escort mk3:t käyttivät 1 117 cm³ *Kent*-moottoria.

CommonsCommons
Wikimedia Commonsissa on kuvia tai muita tiedostoja aiheesta **Ford CVH -moottori**.
**Managed services** on englanninkielinen käsite, joka viittaa palvelusuhteeseen asiakasyrityksen ja tiettyä yrityspalvelua (*"service"*) hallinoivan (*"manage"*), palveluntarjoajan välillä. Managed services -käsite on läheistä sukua liiketoiminnan ulkoistuspalvelukäsitteelle. Managed services -käsitteellä viitataan kuitenkin ensisijaisesti palvelusuhteeseen jossa asiakasyrityksestä ei välttämättä ulkoisteta esim. henkilöstöä tai tietotekniikkaa. Managed services -palvelusuhde on tavallinen esimerkiksi telekommunikaatiossa, jossa teleoperaattori antaa tietoverkkonsa kehittämisen ja ylläpidon toiselle, tähän tehtävään erikoistuneelle toimijalle. Palvelusuhde on yleistynyt ns. pilvipalvelujen synnyn myötä. Pilvipalvelut mahdollistavat yrityksille liiketoimintansa it-tukijärjestelmien vuokraamista internetin yli Managed Services -palveluntarjoajalta helpommin kuin aikaisemmin. Managed services -ratkaisuilla yritykset tavoittelevat sekä kustannussäästöjä, uusia kasvumahdollisuuksia että kilpailuetuja.*lähde?*
*Tämä artikkeli kertoo vuonna 2000 tapahtuneesta junaturmasta. Kuivaniemen junaturmasta 1943 on eri artikkeli.*

**Kuivaniemen junaturma** tapahtui 6. heinäkuuta 2000 kello 10.48 Kuivaniemellä, nykyisen Myllykankaan rautatieaseman läheisyydessä olevalla tasoylikäytävällä rataosalla Oulu–Tornio. Kokkolasta Oulun ja Kemin kautta Rovaniemelle matkalla ollut pikajuna M 601 ja rautatietä ylittämässä täydessä sepelikuormassa ollut ajoneuvoyhdistelmä törmäsivät toisiinsa vartioimattomassa tasoristeyksessä. Onnettomuudessa kuoli yksi junan matkustajista ja kymmenen loukkaantui.

Törmäyksen seurauksena ajoneuvoyhdistelmän perävaunu vaurioitui korjauskelvottomaksi ja perävaunussa ollut kasettilava rikkoi junan matkustajavaunujen kulkusuunnassa oikeanpuoleisia ikkunoita. Vetoauto ei vaurioitunut. Perävaunun runko tunkeutui osittain junassa toisena olleen matkustajavaunun korirakenteiden läpi surmaten ikkunapaikalla istuneen 17-vuotiaan miesmatkustajan.

Junan ensimmäisen vaunun etuteli putosi kiskoilta, ja junan veturina ollut Dv12-sarjan dieselveturi vaurioitui. Ajoneuvoyhdistelmän perävaunun kuormana ollut sepeli tunkeutui ikkunoiden lävitse sisälle henkilövaunuhin aiheuttaen yhdessä lasinsirpaleiden kanssa haavoja, ruhjeita ja mustelmia. Rataa vaurioitui 470 metrin matkalta, ja rataan jouduttiin asentamaan 733 uutta betoniratapölkkyä.

Onnettomuustutkintalautakunnan raportissa ei mainita suoraan veturin numeroa, mutta mustan laatikon tulosteesta otetusta kuvasta käy kuitenkin ilmi että numero olisi 2610. Veturi myös kunnostettiin onnettomuuden jälkeen.

Lähteet
-------

1. ↑  Kuivaniemen junaturman syy sepeliauton nopeudessa *MTV Uutiset*.  31.1.2001. Viitattu 26.8.2023.

Aiheesta muualla
----------------

* *Matkustajajunan ja sepeliä kuljettaneen ajoneuvoyhdistelmän törmäys Kuivaniemellä 6.7.2000*. Helsinki: Onnettomuustutkintakeskus, 2001. Tutkintaselostus B 2/2000 R. ISBN 951-836-042-1. Tutkintaselostuksen verkkoversio (PDF) (viitattu 26.8.2023).
Berit Lindholm
**Berit Maria Lindholm** (o.s. **Jonsson**; 1934 Tukholma – 12. elokuuta 2023) oli ruotsalainen oopperalaulaja, äänialaltaan sopraano.

Lindholm teki debyyttinsä vuonna 1963 kreivittären roolissa *Figaron häiden* esityksessä Tukholmassa. Hän esiintyi ensimmäisen kerran Covent Gardenissa vuonna 1966 ja kuului Bayreuthin festivaalin laulajiin vuosina 1967–1974. Yhdysvaltain-debyyttinsä Lindholm teki vuonna 1972 San Franciscossa, ja Metropolitan-oopperaan hän pääsi esiintymään vuonna 1975. Lindholmin rooleihin kuuluivat *Figaron häiden* kreivittären ohella muiden muassa Kassandra (*Troijalaiset*), Isolde (*Tristan ja Isolde*), Brünnhilde (*Nibelungin sormus*) ja Krysothemis (*Elektra*). Lindholm teki esiintymisiä myös esimerkiksi Bolšoi-teatterissa, Wienin valtionoopperassa ja Scottish Operassa.

Lindholm sai hovsångerska-arvonimen vuonna 1976.

Lähteet
-------

1. ↑  Bratell, Johan: Operasångerskan Berit Lindholm död *www.expressen.se*.  13.8.2023. Viitattu 13.8.2023. (ruotsiksi)
2. 1 2  Berit Lindholm Nationalencyklopedin
3. 1 2 3  The Oxford Dictionary of Music (kuudes painos), toim. Tim Rutherford-Johnson
4. ↑  Hovsångerskan Berit Lindholm berättade om sitt sångarliv Jussi Björlingsällskapet


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie

 |
|  |
| Muut | 
* IdRef

 |

 |
*Tämä artikkeli käsittelee kaupunkia. Šuja on myös Suojun kylän ja Suojoen venäjänkielinen nimitys.*



  

  

  

  

  

  

  

  

**Šuja** (ven. Шу́я) on kaupunki Ivanovon alueella Venäjällä. Se sijaitsee Kljazman sivujoen Tezan rannalla 32 kilometriä Ivanovosta kaakkoon. Kaupunki on Šujan piirin keskus, mutta ei itse kuuluu sen yhteyteen, vaan muodostaa erillisen kaupunkipiirikunnan. Šujan läpi kulkee Vladimirin ja Ivanovon välinen rautatie (Šujan asema). Asukkaita on 58 900 henkeä (vuonna 2008).

Šujan katedraali
Šuja mainitaan ensimmäisen kerran Nižni Novgorodin ruhtinaskuntaan kuuluneena huomattavana asutuskeskuksena vuonna 1393/1394. Kaupunki on saanut alkunsa Šuiskin ruhtinassuvun omistamasta kylästä, jonka nimi on johdettu marilaisista sanoista *suo* 'suo' ja *oja* 'joki'. 1500-luvulla sen nimenä oli myös Borisoglebskaja sloboda. Vuonna 1539 sen hävittivät Kazanin kaanin Safagäräyn joukot, vuonna 1609 puolalaiset ja vuonna 1619 se kärsi liettualaisten, kasakoiden ym. hyökkäyksistä. 1500–1600-luvulla Šuja oli vilkas kauppapaikka ja käsityöläiskeskus. 1700-luvulla alkoi kehittyä tekstiiliteollisuus.

Vuonna 1708 Šuja liitettiin Moskovan lääniin ja vuonna 1778 siitä tuli Vladimirin lääniin kuulunut kihlakuntakaupunki. 1800-luvulla Šuja oli huomattava tekstiili- ja nahkateollisuuden keskus. Nykyisin kaupungissa on tekstiiliteollisuuden lisäksi mm. puunjalostus- ja konepajateollisuutta.

Kaupungissa toimii pedagoginen yliopisto, kotiseutumuseo ja Mihail Frunzelle omistettu museo.

Lähteet
-------

* *Goroda Rossii: entsiklopedija*, s. 526. Moskva: Bolšaja Rossijskaja Entsiklopedija, 1994. ISBN 5-85270-026-6.

### Viitteet

1. ↑  Шуя. История и топонимика | Путешествия по городам России и зарубежья *towntravel.ru*. Viitattu 29.10.2020. (venäjäksi)

Aiheesta muualla
----------------

* Šujan kaupungin sivusto (venäjäksi)

CommonsCommons
Wikimedia Commonsissa on kuvia tai muita tiedostoja aiheesta **Šuja**.
Ivanovon alueen vaakunaIvanovon alueen kaupungit
**Hallinnollinen keskus: Ivanovo**  

Furmanov | Gavrilov Posad | Jurjevets | Juža | Kinešma | Kohma | Komsomolsk | Navoloki | Pljos | Privolžsk | Putšež | Rodniki | Šuja | Teikovo | Vitšuga | Zavolžsk
**Ghostbusters II** (televisioesityksessä käytetty myös nimiä *Ghostbusters II – haamujengi II* ja *Haamujengi II*) on vuonna 1989 ensi-iltansa saanut yhdysvaltalainen tieteiskomedia. Elokuva on jatkoa vuoden 1984 elokuvalle *Ghostbusters – haamujengi*. Elokuvan on ohjannut Ivan Reitman. Elokuvan pääosissa ovat Bill Murray, Dan Aykroyd, Harold Ramis, Rick Moranis, Ernie Hudson, Peter MacNicol ja Sigourney Weaver. Elokuvan menestystä esimerkiksi Suomessa siivitti *Haamujengi*-sarjakuvalehti, jota oli julkaistu vuodesta 1988. Elokuvan alkuperäinen nimi oli *Ghostbusters II: River of Slime*. Nimestä luovuttiin kuitenkin pian. Avausviikollaan elokuva tuotti 29 472 894 dollaria. Tämän tuottoennätyksen rikkoi myöhemmin Batman-elokuva *Batman*, jonka pääosaa esitti Michael Keaton.

Elokuvissa esiintyvä Haamujengin auto.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Haamujengin liiketoimet eivät suju enää yhtä mallikkaasti, joten he joutuvat ansaitsemaan elantonsa muilla tavoilla, esimerkiksi viihdyttäjinä lastenkutsuilla tai heikkotasoisen keskusteluohjelman juontajina. Pian Danan (Weaver) vauva on kuolla oudossa onnettomuudessa, ja Haamujengi ryhtyy tutkimaan tapausta. Pian selviää, että muinainen karpatialainen hallitsija, Vigo von Homburg Deutschendorf on uudelleensyntymässä. Pian New Yorkin viemäreistä löytyy vihaa liman muodossa. Titanicin saapuessa satamaan oudot tapahtumasarjat ovat huipussaan, mutta niin on Haamujengikin.

**Juonipaljastukset päättyvät tähän.**

Pääosissa
---------

|  |  |  |
| --- | --- | --- |
|  Bill Murray  | … |  Peter Venkman
  |
|  Dan Aykroyd  | … |  Raymond Stantz
  |
|  Harold Ramis  | … |  Egon Spengler
  |
|  Peter MacNicol  | … |  Janosz Poha
  |
|  Ernie Hudson  | … |  Winston Zeddemore
  |
|  Annie Potts  | … |  Janine Melnitz 
  |
|  Sigourney Weaver  | … |  Dana Barret
  |

Lähteet
-------

* Leffatykin arvostelu elokuvasta (Arkistoitu – Internet Archive)
* *Ghostbusters II* Internet Movie Databasessa. (englanniksi)
* Elokuvasarjan virallinen sivusto

### Viitteet

1. ↑  Ghostbusters II (1989) Box Office Mojo. Viitattu 26.3.2018.
**Mahmoud Dahoud** (s. 1. tammikuuta 1996 Amuda, Syyria) on syyrialais-saksalainen jalkapalloilija, joka edustaa Englannin Valioliigassa pelaavaa Brightonia. Oikeajalkainen Dahoud on pelipaikaltaan keskikenttäpelaaja.

Ura
---

### Seurajoukkueura

Dahoud aloitti jalkapallouransa Saksassa. Vuonna 2010 hän siirtyi Borussia Mönchengladbachin juniorijoukkueeseen. Seuran edustusjoukkueessa Bundesliigassa Dahoud teki debyyttinsä huhtikuussa 2015 Borussia Dortmundia vastaan. Tuo esiintyminen jäi Dahoudin kauden ainoaksi. Avausmaalinsa Bundesliigassa hän teki syyskuussa 2015 Augsburgin verkkoon. Samassa kuussa Dahoud debytoi myös Mestarien liigassa Sevillaa vastaan. Hän pelasi Mönchengladbachissa kolmen kauden aikana yhteensä 61 liigaottelua, joissa hän teki seitsemän ja syötti 15 maalia. Mestarien liigassa hän pelasi kymmenen ottelua. Eurooppa-liigassa hän pelasi kuusi ottelua ja teki yhden maalin.

Dahoud siirtyi Borussia Dortmundiin 12 miljoonan euron siirtosummalla kesällä 2017. Hän pelasi seurassa kuuden kauden aikana 101 liigaottelua, joissa hän teki neljä ja syötti 11 maalia. Mestarien liigassa hän pelasi 20 ottelua ja teki maalin kauden 2020–2021 neljännesvälieräottelussa Sevillaa vastaan. Eurooppa-liigassa hän pelasi kuusi ottelua. Hän voitti Saksan cupin vuonna 2021.

Daoud siirtyi Englannin Valioliigan Brightoniin ilmaissiirrolla kesällä 2023.

### Maajoukkueura

Dahoud on pelannut useissa Saksan juniorimaajoukkueissa. Hän pelasi alle 21-vuotiaiden EM-kilpailuissa kolme ottelua Saksan kultajoukkueessa 2017 ja viisi ottelua hopeajoukkueessa 2019. Saksan A-maajoukkueessa hän pelasi ensimmäiset ottelunsa loka-marraskuussa 2020 Turkkia ja Tšekkiä vastaan.

Lähteet
-------

1. ↑
2. 1 2 3 4 5 6 7  Mahmoud Dahoud Transfermarkt-sivustolla (englanniksi)

Brighton & Hove Albion – Englannin Valioliiga

* 1 Sánchez
* 2 Lamptey
* 4 Webster
* 5 Dunk
* 6 Colwill
* 7 March
* 10 Mac Allister
* 13 Groß
* 14 Lallana
* 15 Moder
* 18 Welbeck
* 19 Sarmiento
* 20 Enciso
* 21 Undav
* 22 Mitoma
* 23 Steele
* 25 Caicedo
* 26 Ayari
* 27 Gilmour
* 28 Ferguson
* 29 Van Hecke
* 30 Estupiñán
* 34 Veltman
* 38 McGill
* 40 Buonanotte
* Manageri De Zerbi


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Mauzé-Thouarsais** on Ranskan entinen kunta Deux-Sèvresin departementissa Uuden-Akvitanian hallintoalueella. Se liitettiin vuoden 2019 alussa Thouarsin kaupunkiin Missén ja Sainte-Radegonden kanssa. Kunnan pinta-ala oli 49,5 neliökilometriä ja vuonna 2016 siellä oli arviolta 2 176 asukasta.

Mauzé-Thouarsais sijaitsee 4 km Thouarsista länteen. Bressuireen on matkaa 22 km, Saumuriin 34 km ja Poitiers’hen 64 km. Kunnan kyliä ovat Soulbrois, Fontenay, La Capinière, Le Ruault, Villiers, Vibreuil, Juigny ja La Gouraudière.

Lähteet
-------

1. 1 2 3 4 5  Citypopulation.de: France: Deux-Sèvres *citypopulation.de*. Viitattu 19.7.2019.

Aiheesta muualla
----------------

* Kuvia tai muita tiedostoja aiheesta **Mauzé-Thouarsais** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Mauzé-Thouarsais
**Jordi Codina Rodríguez** (s. 27. huhtikuuta 1982 Barcelona, Barcelonan maakunta, Espanja) on espanjalainen jalkapallomaalivahti.

Ura
---

Codina aloitti jalkapalloilun yhdeksänvuotiaana FC Barcelonan kannattajayhdistyksen Cinco Copasin juniorikoulussa, jossa hänen tiensä ristesi sittemmin Barcelonan ykkösmaalivahdiksi nousseen Víctor Valdésin kanssa. Myöhemmin hän pelasi myös Espanyolin ja Dammin juniorijoukkueissa.

Real Madridiin Codina siirtyi vuonna 2000. Real Madridissa hän aloitti Juvenil-juniorijoukkueessa, josta hän nousi yhden kauden jälkeen seuran C-joukkueeseen ja vuonna 2002 edelleen B-joukkue Castillaan. Kaudeksi 2005–2006 Castilla palasi Espanjan toiseksi korkeimmalle sarjatasolle Segunda Divisióniin, jossa Codina teki ensiesiintymisensä 25. syyskuuta 2005 Gijónia vastaan. Kaudella 2006–2007 Codina toimi Castillan ykkösmaalivahtina ja kapteenina, ja pelasi 35 ottelua 42 mahdollisesta.

Kesällä 2007 Codina teki vuoteen 2010 ulottuvan jatkosopimuksen Real Madridin kanssa, ja hän muodosti kaudet 2007–2009 edustusjoukkueen maalivahtikolmikon maanmiehensä Iker Casillasin ja puolalaisen Jerzy Dudekin kanssa. Ensi- ja ainoan esiintymisensä Real Madridin edustusjoukkueessa hän teki Primera Divisiónin kauden 2007–2008 päätöskierroksella Levantea vastaan. Muutamaa viikkoa aikaisemmin joukkue varmisti Codinan uran ensimmäisen pääsarjamestaruuden.

Kesällä 2009 Codina siirtyi Getafeen, jonka kanssa hän teki neljävuotisen sopimuksen.

Saavutukset
-----------

* Espanjan pääsarjamestaruus: 2008
* Espanjan supercup: 2008

Lähteet
-------

1. ↑  Codina inició su carrera en Barcelona con Valdés AS. Viitattu 19.5.2008.
2. ↑  Catalanes de nacimiento... Madridistas de corazón Real Madrid. Viitattu 12.8.2007.
3. 1 2  Renovación de Jordi Codina Real Madrid. Viitattu 11.8.2007.
4. ↑  Ficha del jugador LFP. Viitattu 11.8.2007.
5. ↑  Ficha del jugador LFP. Viitattu 11.8.2007.
6. ↑  Codina debuta en Liga Real Madrid. Viitattu 19.5.2008.
7. ↑  Codina: "Vengo con muchas ganas" Getafe CF.  Arkistoitu 2.9.2009. Viitattu 6.7.2009. (espanjaksi)

Aiheesta muualla
----------------

* Jordi Codinan esittely Getafen sivustolla (Arkistoitu – Internet Archive) (espanjaksi)
**Julia Drusilla** (39 – 24. tammikuuta 41) oli Caligulan sekä tämän neljännen ja viimeisen vaimon Caesonian tytär ja ainoa lapsi. Drusilla syntyi Caligulan ja Caesonian häiden aikoihin ja nimettiin todennäköisesti Caligulan lempisisaren mukaan. Caligula vei Drusillan eri jumalattarien temppeleihin ja lopulta Minervan temppelissä asetti lapsen Minervan syliin kehottaen jumalatarta kasvattamaan ja opettamaan tytärtään. Caligula alkoi myös keräämään varoja Drusillan kasvatusta ja myötäjäisiä varten. Drusillan kerrotaan olleen raju luonteeltaan, hän yritti raapia leikkitoveriensa kasvoja. Se sai Caligulan vakuuttuneeksi siitä, että Drusilla oli hänen tyttärensä. 

Drusillan isä murhattiin vuonna 41. Vain hieman tämän jälkeen Drusilla ja hänen äitinsä joutuivat surmatuiksi. Drusilla kuoli kun hänen päänsä murskattiin seinää vasten.

Lähteet
-------

* Marjorie Lightman, Benjamin Lightman: *A to Z of ancient Greek and Roman women*. Infobase Publishing, 2007. ISBN 9780816067107.

### Viitteet

1. ↑  Suetonius, Caligula 25
2. ↑  Lightman, hakusana "Julia Drusilla (2)"
Saltsjöbadenin taajama vuoden 1990 rajauksen mukaan.
Uppenbarelsekyrkan Saltsjöbadenissa.
**Saltsjöbaden** on taajama Nackan kunnassa Tukholman läänissä. Se sijaitsee Itämeren rannikolla ja kuuluu Södermanlandin historialliseen maakuntaan. Vuoden 2010 lopussa taajamassa oli 9 491 asukasta.

Saltsjöbadenin voidaan sanoa syntyneen 4. heinäkuuta 1889, jolloin liikemies Knut A. Wallenberg osti alueen perustaakseen sinne kylpyläalueen, mutta siitä kehittyi pian huvilakaupunginosa. Vuonna 1908 Saltsjöbaden erotettiin Nackan kunnasta ja siitä tuli kauppala. Oma seurakunta perustettiin vuonna 1913. Ferdinand Bobergin piirtämä ja Carl Milleksen ja Olle Hjortzbergin koristama Ilmestyskirkko vihittiin käyttöön samana vuonna. Saltsjöbaden oli kauppalana vuoteen 1971 asti, jolloin Ruotsissa siirryttiin yhtenäiseen kuntamuotoon. Tuolloin Saltsjöbaden liitettiin takaisin Nackan kuntaan. 

Saltsjöbadenin rautatieverkosto, Saltsjöbanan, rakennettiin Wallenbergin johdolla ja se valmistui vuonna 1893. Rautatie yhdistää Saltsjöbadenin Tukholman keskustaan. Luksushotelleja ja solariumeja ruvettiin rakentamaan vuonna 1893 arkkitehti Erik Josephsonin johdolla. Saltsjöbaden oli yläluokan suosima alue. Monet huviloista ovat aikansa suosittujen arkkitehtien suunnittelemia, piirustuksia tekivät esimerkiksi Fredrik Boberg, Carl Westman, Gustaf Lindgren ja Erik Josephson.

Saltsjöbadenin Grand hotel on avattu vuonna 1893.

Alexis Bradeker löysi vuonna 2000 asteroidin, joka sai nimekseen 36614 Saltis, Saltsjöbadenin mukaan.

Vaakuna
-------

* Saltsjöbadenin kauppalaSaltsjöbadenin kauppala

Väestönkehitys
--------------


| Saltsjöbadenin taajaman väestönkehitys 1960–2010 |
| --- |
| Vuosi |  |  | Asukkaita |  |
| 1960 |    | 5 207 |
| 1965 |    | 6 153 |
| 1970 |    | 7 055 |
| 1975 |    | 8 113 |
| 1980 |    | 7 918 |
| 1990 |    | 8 199 |
| 1995 |    | 8 246 |
| 2000 |    | 8 606 |
| 2005 |    | 8 937 |
| 2010 |    | 9 491 |
| Lähde: Statistiska centralbyrån (SCB). |

Lähteet
-------

1. 1 2  Tätorter 2010, korrigerad version 2012-11-14 (PDF) *MI38 Småorter och tätorter*.  14.11.2012. Statistiska centralbyrån. Viitattu 23.11.2012. (ruotsiksi)
2. ↑  Mattias Henrikson: Alla dessa utflykter runt Stockholm. Ordalaget 2013, s. 50.
3. 1 2  Stockholms läns museum
4. ↑  Befolkning i tätorter 1960-2010 (XLS)  29.5.2012. Statistiska centralbyrån. Viitattu 12.12.2012. (ruotsiksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Saltsjöbaden**.
* Saltsjöbadenin esittely Nackan kunnan sivuilla (Arkistoitu – Internet Archive) (ruotsiksi)
* Stockholms läns museum (ruotsiksi)
**Lieksan Into** on vuonna 1908 perustettu lieksalainen urheiluseura. Alkuvuosina seuran liikuntalajeina olivat mm. voimistelu, yleisurheilu, paini, painonnosto, nyrkkeily, hiihto, lentopallo ja pöytätennis. Alkuvuosien tunnetuin urheilija oli MM-tason painija Taavi Tamminen. Tamminen voitti hopeaa Antwerpenin olympiapaineissa vuonna 1920. Tämänhetkisinä aktiivilajeina ovat salibandy, kaukalopallo ja lentopallo. Seurassa on mukana tällä hetkellä yli 200 innokkaasti liikkuvaa jäsentä.

Kaudella 2006–2007 Into voitti Suomen kaukalopalloliiton mestaruuden eli ensimmäisen divisioonan. Kaudella 2007–2008 Into pelasi Kaukalopalloliigaa, sijoittuen siinä tulokaskaudellaan seitsemänneksi. Seuraavalla kaudella pelaajapulan vaivatessa Innon sijoitus oli kymmenes. Kauden jälkeen Into luopui liigapaikastaan ja pelasi kaudella 2009–2010 ensimmäistä divisioonaa voittaen runkosarjan ja sijoittuen toiseksi lopputurnauksessa. Kaudella 2010–2011 Into sijoittui 1. divisioonan lopputurnauksessa kolmanneksi. Kaudella 2012–2013 Into pelasi Itä-Suomen alueen GP-sarjaa sijoittuen toiseksi. Nykyisin seura pelaa Itäisen alueen aluesarjassa.

Kaukalopallon junioritoiminnan osalta Into on ollut yksi Suomen merkittävimmistä seuroista. 90-luvun loppupuolella alkanut innokas junioritoiminta aiheutti sen, että vuonna 1998 seura voitti historiansa ensimmäiset SM-mitalit, kun sekä A- että C-juniorit voittivat SM-pronssia. Tämän jälkeen Lieksan Into on voittanut junioritasolla kaiken kaikkiaan 28 SM-mitalia, joista 9 kultaista, 8 hopeista ja 11 pronssista. A-juniorit voittivat Suomen mestaruuden vuosina 2006 ja 2007, B-juniorit vuosina 2002-2004 ja vuonna 2009, C-juniorit vuosina 2002 ja 2006 sekä D-juniorit kertaalleen vuonna 2002. Seura on myös palkittu liiton toimesta useana vuonna parhaasta juniorityöstä.

Salibandyssä Into nousi kaudeksi 2012–2013 neljänteen divisioonaan. Ensimmäisellä kaudellaan neljännessä divisioonassa Into sijoittui runkosarjassa kolmanneksi. Kauden 2016-2017 päätteeksi Into putosi takaisin 5. divisioonaan. Kaudeksi 2021-2022 seura nousi takaisin 4.divisioonaan. 
Eniten salibandyssä pisteitä ovat keränneet Klaus Kärkkäinen (131+63=194), Tapio Niskanen (121+72=193) ja Vesa Riikonen (120+59=179).

Lentopallo tuli takaisin mukaan Innon toimintaan vuoden 2020 alusta joka kesti vuoden verran kunnes lentopallonaiset perustivat oman joukkueen.

Aiheesta muualla
----------------

* Lieksan Innon kotisivut
**Jarmo Alander** (s. 15. joulukuuta 1954 Lohja) on Vaasan yliopiston tuotantoautomaation professori.

Ura
---

Alander valmistui filosofian kandidaatiksi Helsingin yliopistosta 1983 ja diplomi-insinööriksi Teknillisestä korkeakoulusta (nykyinen Aalto-yliopiston insinööritieteiden korkeakoulu) vuonna 1985. Tekniikan lisensiaatiksi (tietojenkäsittelyoppi) hän valmistui vuonna 1989 Teknillisestä korkeakoulusta ja filosofian lisensiaatiksi (fysiikka) vuonna 1989 Helsingin yliopistosta. Alander väitteli tekniikan tohtoriksi Teknillisessä korkeakoulussa vuonna 2001 tietotekniikan osastolta..

Alander toimi aluksi erilaisissa tehtävissä Helsingin yliopistossa ja Teknillisessä korkeakoulussa, muun muassa tutkimusapulaisena, assistenttina, tutkijana, lehtorina ja yliassistenttina. Syyskuusta 1993 lähtien hän on toiminut Vaasan yliopistossa, ensin tuotantoautomaation määräaikaisena professorina, sitten hoitaen professorin virkaa. Hänet nimitettiin joulukuussa 2002 Vaasan yliopiston tuotantoautomaation professorin virkaan.

Alander on saanut dosentin arvot Teknillisessä korkeakoulussa (automaation heuristiset optimointimenetelmät, erityisesti geneettiset algoritmit) ja Oulun yliopiston teknillisessä tiedekunnassa (geneettiset algoritmit).

Tutkimus
--------

Alanderilla on tutkimusjulkaisuja muun muassa geneettisten algoritmien eli optimoinnin, robotiikan, laskennallisen geometrian, kuvankäsittelyn, ohjelmistontestauksen, laskennallisen fysiikan ja sovelletun optiikan aloilta. Vuodesta 2017 lähtien hän on tutkinut energiatehokkaan FPGA-tekniikan käyttöä monimutkaisten ja kerroksellisten biopintojen spektrikuvantamisessa Suomen Akatemian rahoittamassa nelivuotisessa Spectral Imaging of Complex Surface Tomographies (SICSURFIS) -hankkeessa.

Lähteet
-------

1. ↑  Vaasan yliopisto: Vaasan yliopiston henkilöhakemisto *www.univaasa.fi*.  24.1.2013. Viitattu 30.8.2020. [vanhentunut linkki]
2. 1 2  Suomen Professorit 1640–2007, s. 51
3. 1 2  Tekniikan tohtori Jarmo Alander... *Helsingin Sanomat*.  18.11.2002. Viitattu 30.8.2020.
4. ↑  Jarmo Alanderin ansioluettelo Vaasan yliopiston sivulla *lipas.uwasa.fi*. Viitattu 30.8.2020.
5. ↑  Uutiset: Laskentatehoa ihosyövän tunnistamiseen spektrikameralla - Professori Jarmo Alander sai Suomen Akatemialta tutkimusrahoitusta *www.univaasa.fi*.  22.11.2017. Viitattu 30.8.2020. [vanhentunut linkki]

Aiheesta muualla
----------------

* Professori Jarmo Alanderin julkaisut ja asiantuntijatehtävät Vaasan yliopiston Solecris-tutkimustietokannassa.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Tšekki

 |
|  |
| Tieteilijät | 
* Google Scholar

 |

 |
Polkupyörän akseli.
**Akseli** on koneenelin, jonka tehtävänä on siirtää vääntömomenttia ja kannattaa pyöriviä tai heiluvia koneen osia sekä välittää niiden kiinnittyminen laakereihin ja runkoon.  Kun siirretään vääntömomenttia, niin silloin on useimmiten kyseessä pyörivä akseli. Akseliksi sanotaan myös pyörimätöntä tankoa, jos pyörä tai muu osa voi pyöriä sen ympäri. Tällöin on kyseessä kannatinakseli, joka mitoitetaan kestämään taivutusmomenttia. Monissa tapauksissa akseliin kohdistuu sekä vääntöä että taivutusta.

Akseleita voidaan jaotella seuraavasti:

* Suorat akselit
	+ Jäykät akselit
	+ Taipuisat akselit
* Kampiakselit

Akseli voidaan tehdä umpimateriaalista tai se voi olla putkimainen. Putkimaisia akseleita voidaan sijoittaa sisäkkäin niin, että nämä akselit voivat pyöriä eri nopeuksilla ja eri suuntiin.

Akseliin saattaa kohdistua väännön tai taivutuksen lisäksi myös akselin suuntaista puristusta tai vetoa. Jotta lämpölaajeneminen ei aiheuttaisi ongelmia, niin akselin suuntaiset voimat ja siirtymät otetaan vastaan vain yhdessä laakerissa.

Voima akselista voidaan siirtää pyörään useilla tavoilla:

* krymppiliitoksessa akselia jäähdytetään tai pyörää lämmitetään siten, että lämpötilaerojen tasaannuttua jää puristusvoima pyörän ja akselin väliin.
* Kiilaliitoksessa sekä akseliin että pyörään jyrsitään kiilaura, johon liitettäessä lisätään kiila.
* Laippaliitoksessa akseliin on tehty laippa, jossa on ruuveille vastaavat paikat kuin pyörässä.

Akselintapiksi sanotaan akselin päätyosaa, jossa laakeri on kiinni.

Ajoneuvojen akselit
-------------------

Kuorma-auto, jossa ohjauksen mukaan kääntyvä nostoakseli. Suomalaisissa malleissa kolmiakselisissa teleissä on usein nostettavissa sekä ensimmäinen että viimeinen akseli.
Autotekniikassa akseleihin liittyvät seuraavat käsitteet:

* **Akseliväli** on ajoneuvon etu- ja taka-akselin välinen etäisyys. Akseliväli vaikuttaa auton ajettavuuteen suuremmilla nopeuksilla ja kääntösäteeseen.
* **Akselileveys** on samassa akselissa sijaitsevien pyörien keskikohdan välinen etäisyys.
* **Akselipaino** on tienpitäjän asettama rajoitus suurimmalle sallitulle ajoneuvon akselipainolle. Liian suuri akselipaino voi vahingoittaa tietä. Tämän rajoitteen vuoksi kuorma-autoissa joko käytetään nostoakseleita etupyörien takana tai kaksiakselisen telin taaempi akseli on nostettavissa ylös. Kun kuorma-auto on vailla kuormaa, niin nostoakselit pidetään ylhäällä, jotta polttoaineen kulutus olisi mahdollisimman pieni. Kuormattuna nostoakselit lasketaan alas, ja kuorma jakautuu useammalle akselille.

Katso myös
----------

* Tiukka soviteliitos
* Jäykkä taka-akseli
* Kardaaniakseli
* Kytkin (konetekniikka)
* Nokka-akseli
* Tasauspyörästö
* Teli

Lähteet
-------

1. ↑  Jaakko Wuolijoki, Koneenelinoppi 1, Otava Keuruu 1972
**Einar Edvard Idman** (12. heinäkuuta 1881 Vaasa – 29. lokakuuta 1954) oli suomalainen kauppaneuvos (1945), apteekkari ja kosmetiikka-alan yrittäjä.

Einar Idmanin vanhemmat olivat merikapteeni Johan Edvard Idman ja Hanna Erika Berghell ja puoliso vuodesta 1904 Doris Anna Maria Puustinen. Idman tuli farmaseutiksi 1902, proviisoriksi 1908 ja apteekkariksi 1917, mistä alkaen hän toimi apteekkarina Helsingin Erottajalla. Uransa alkuvuosina 1909–1912 hän työskenteli kemian ja kasvitieteen assistenttina. Suomen farmaseuttisen asioimiston omistaja ja johtaja hän oli 1912–1916, Suomen lääkekasviviljelys- ja keräys -osuuskunnan sekä A. Silfverberg Oy:n johtaja 1915 ja Pohjoismainen kauppakomppania Oy:n johtaja 1917–1918. Idmanilla oli useita alansa luottamustehtäviä.  Hänen yhdessä vaimonsa kanssa jo 1907 perustama Idman & Arvela -yhtiö tuli tunnetuksi kosmetiikka- ja hajuvesialan yrityksenä.

Lähteet
-------

1. 1 2  *Aikalaiskirja. Henkilötietoja nykypolven suomalaisista*, s. 179. Helsinki: Tietosanakirja-Osakeyhtiö, 1920.
2. ↑  Kuolleita. *Helsingin Sanomat*, 30.10.1954, s. 2.
3. 1 2  Einar Idman *Biografiasampo*. Viitattu 6.8.2022.
4. ↑  Taloudellinen elämä. Oy Idman & Arvela Ab toiminut jo 40 vuotta. *Helsingin Sanomat*, 20.9.1947, s. 8.

Aiheesta muualla
----------------

* Kauppaneuvos Einar Idmanin surujuhla. *Helsingin Sanomat*, 4.11.1954, s. 8.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Rock’n roll -suosikki** (engl. *Jailhouse Rock*) on vuonna 1957 ilmestynyt yhdysvaltalainen musiikkielokuva, jonka pääosassa esiintyi Elvis Presley. Elokuvien *Rakasta minua hellästi* ja *Puoliverinen* ohella se on yksi Elviksen arvostetuimmista elokuvista. Elokuvan käsikirjoituksesta vastasi Oscar-palkittu Nedrick Young ja Oscar-ehdokas Guy Trosper.

Elokuva valittiin vuonna 2004 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *The New York Timesin* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

Kuvaukset
---------

*Rock’n roll -suosikin* kuvaukset aloitettiin 13. toukokuuta 1957. Kuvausaikataulu oli hyvin tiivis, ja kuvaukset saatiin valmiiksi runsaan kuukauden jälkeen 14. kesäkuuta. Työtahti tuli tutuksi Presleylle, sillä lähes kaikki hänen elokuvansa kuvattiin hyvin lyhyellä aikataululla.

Ohjaajaksi valittu Richard Thorpe oli vielä uransa loppuun asti suurien studioiden suosiossa, kun haluttiin tehdä elokuva nopeasti ja pienellä budjetilla. Thorpe ei koskaan puuttunut elokuvan käsikirjoitukseen, vaan teki työnsä ainoastaan ohjaajana.

Presleyn palkka kohosi elokuvahistorian korkeimmaksi jo *Rock’n roll -suosikin* aikana. Aiemmin vain kahdessa elokuvassa (*Rakasta minua hellästi* ja *Kiihkeitä rytmejä*) näytellyt Presley ansaitsi uusimmastaan 250 000 dollaria sekä lukuisia etuja, muun muassa hulppean majoituksen kuvausten ajaksi. Elokuvan budjetista suurin osa meni Presleyn palkan maksamiseen.

Kansainvälinen menestys ja Judy Tylerin kuolema
-----------------------------------------------

*Rock’n roll -suosikki* oli pääosanesittäjänsä ansiosta yksi vuoden katsotuimmista elokuvista Yhdysvalloissa ja Euroopassa. Se keräsi lipputuloja pelkästään Yhdysvalloissa yli neljä miljoonaa dollaria.

Elokuvan naispääosaa esittänyt Judy Tyler kuoli traagisesti auto-onnettomuudessa[7. heinäkuuta 1957, mistä johtuen Presley ei koskaan katsonut elokuvaa itse. Yhtä lailla hän ei myöskään katsonut *Kiihkeitä rytmejä* -elokuvaa vuoden 1958 jälkeen, sillä siinä esiintyi hänen äitinsä Gladys, joka menehtyi vain 46-vuotiaana vuonna 1958.

Lähteet
-------

1. ↑  Complete National Film Registry Listing, National Film Preservation Board, Library of Congress. Viitattu 5.7.2016.
2. ↑  The Best 1,000 Movies Ever Made. (Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004.) *The New York Times*.  Arkistoitu 11.7.2016. Viitattu 25.8.2023. (englanniksi)

Aiheesta muualla
----------------

* Kuvia tai muita tiedostoja aiheesta **Rock’n roll -suosikki** Wikimedia Commonsissa
Rapadelta Sarekin kansallispuistossa.
  
LaponiaLaponian sijainti Norrbottenin läänissä.
**Laponia** on Ruotsin Lapissa sijaitseva Euroopan suurin yhtenäinen luonnonmaisema. Sen luonto on säilynyt lähes koskemattomana. Nimi tulee Lapin latinankielisestä nimestä.

Laponia on kooltaan 9 400 neliökilometriä ja siihen kuuluu neljä kansallispuistoa (Sarek, Muddus, Padjelanta ja Stora Sjöfallet) ja kaksi luonnonsuojelualuetta (Sjaunja ja Stubba). Hallinnollisesti Laponia sijaitsee Norrbottenin lääniin kuuluvissa Arjeplogin, Jällivaaran ja Jokimukan kunnissa. Laponiaan kuuluu myös Sulitelman jäätikköalue, Rapadalenin suistoalue ja Tjuoltadalen. Maisemaa leimaavat tunturit, jäätiköt, suot ja aarniometsät. Alueella on rikas kasvillisuus ja eläimistö sekä monia uhanalaisia lajeja.

Vuonna 1996 Laponiasta tuli UNESCOn maailmanperintökohde. Laponia on sekä kulttuuri- että luontokohde, koska saamelaiset käyttävät Laponiaa edelleen porojensa laidunmaana niin kuin ovat tehneet jo satoja vuosia.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Laponia**.
* UNESCO World Heritage Centre - Laponian Area (englanniksi)
* Riksantikvarieämbetet - Laponia (Arkistoitu – Internet Archive) (ruotsiksi)

RuotsiUnescon maailmanperintökohteet Ruotsissa

* Birka ja Hovgården
* Drottningholmin linna-alue
* Engelsbergin ruukki
* Etelä-Öölannin viljelyseutu
* Falunin ja Stora Kopparbergetin teollisuusalue
* Gammelstadin kirkkokylä
* Grimetonin radioasema
* Hälsinglandin koristellut maatalot
* Höga kusten
* Karlskronan sotilaskaupunki
* Laponia
* Skogskyrkogården
* Struven ketju
* Tanumin kalliopiirrokset
* Visbyn hansakaupunki

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Laponia
**Ágios Kírykoksen arkeologinen museo** (kreik. Αρχαιολογικό Μουσείο Αγίου Κηρύκου, *Archaiologikó Mouseío Agíou Kirýkou*) on arkeologinen museo Ágios Kírykoksen kaupungissa Ikarían saarella Kreikassa. Se esittelee saarelta löydettyä pääosin antiikin aikaista esineistöä.

Museo toimii uusklassisessa rakennuksessa, joka on kaupungin entinen *gymnásio* eli keskikoulu ja rakennettu vuonna 1925. Rakennus on kaksikerroksinen, ja museon kokoelmat ovat alimmassa kerroksessa.

Kokoelmat
---------

Museon kokoelmiin kuuluu esineistöä neoliittiselta kaudelta noin ajalta 6800–3800 eaa. aina roomalaiselle kaudelle saakka. Löydöt ovat peräisin kaivauksista ja myös haaksirikoista. Merkittävimpiä ovat Therman kaupunkiin liittyvät löydöt nykyisestä Katafýgiosta, Drakanonin akropoliin löydöt saaren itäkärjestä sekä Artemis Tauropoloksen temppelin löydöt läheltä Káto Ráchesia. Kokoelmiin lukeutuu muun muassa keramiikkaa, työkaluja ja muuta arkielämän esineistöä sekä rahoja.

Lähteet
-------

1. 1 2  Αρχαιολογικό Μουσείο Αγίου Κηρύκου Υπουργείο Πολιτισμού και Αθλητισμού.  Arkistoitu 19.4.2022. Viitattu 3.10.2022.
2. 1 2 3  Αρχαιολογικό Μουσείο Αγίου Κηρύκου Visit Ikaria. Viitattu 3.10.2022.
**Joonatan Rautiola** (s. 1983 Helsinki) on suomalainen saksofonisti.

Rautiola suoritti opintoja Sibelius-Akatemiassa Pekka Savijoen johdolla. Hän valmistui Pariisin konservatoriosta vuonna 2010 oltuaan siellä Claude Delanglen opiskelijana. Häntä opettivat myös Nicolas Prost, Christian Wirth ja Maurice Bourgue. Rautiola on esiintynyt monien orkesterien, kuten Radion sinfoniaorkesterin, Tapiola Sinfoniettan, Joensuun kaupunginorkesterin, Latvian kansallisen sinfoniaorkesterin, Düsseldorfer Symphonikerin ja Strasbourgin filharmonisen orkesterin solistina. Hän on pitänyt resitaaleja Euroopan ja Aasian kaupungeissa sekä New Yorkin Carnegie Hallissa. Rautiola on soittanut myös Ellipsos-kvartetissa, Uusinta Ensemblessä ja Saksofonikvartetti Aavassa. Hän on erikoistunut moderniin saksofoniohjelmistoon ja kantaesittänyt muiden muassa Tapio Tuomelan, Guillaume Connessonin sekä Olli Virtaperkon konsertot. Muita säveltäjiä, joiden musiikkia Rautiolan ohjelmistoon on kuulunut, ovat olleet muiden muassa Patrick Marcland, Christian Lauba, Antonin Servière, Pierre Boulez ja Betsy Jolas.

Rautiola on saavuttanut monia kilpailuvoittoja. Vuonna 2002 hän voitti Yleisradion Nuorten solistien kilpailun ja tuli valituksi Suomen edustajaksi Eurovision nuorten muusikoiden kilpailuun. Vuonna 2008 Rautiola voitti Pohjoismaisen puhallinkilpailun Oslossa, ja vuonna 2010 hän sijoittui neljänneksi suurimmassa klassisessa saksofonikilpailussa eli Kansainvälisessä Adolphe Sax -kilpailussa Belgiassa. Vuonna 2009 hänelle myönnettiin Düsseldorfin kansainvälisessä Aeolus-kilpailussa kolmas palkinto, yleisöpalkinto ja parhaan nykyteoksen esityksen erikoispalkinto.

Rautiola työskentelee saksofoninsoiton opettajana Sibelius-Akatemiassa. Hän on pitänyt mestarikursseja eri maissa.

Lähteet
-------

1. ↑  Joonatan Rautiola XVIII. World Saxophone Congress
2. 1 2 3 4 5 6  Biografia (Arkistoitu – Internet Archive) Joonatan Rautiola
3. ↑  Joonatan Rautiola, baritone saxophone Ondine
4. ↑  Saksofonisti voitti nuorten solistien Suomen karsinnan Helsingin Sanomat
5. ↑  Suomalaiset menestyivät puhallinkilpailussa Oslossa Turun Sanomat
6. ↑  Saksofonisti Joonatan Rautiola palkittiin kolmasti Düsseldorfissa Helsingin Sanomat

Aiheesta muualla
----------------

* Viralliset sivut (Arkistoitu – Internet Archive)
**Richard Gilder Rockefeller** (20. tammikuuta 1949 New York, New York – 13. kesäkuuta 2014 Harrison, Westchesterin piirikunta, New York) oli yhdysvaltalainen lääkäri, filantrooppi ja lentäjä. Hän oli David Rockefellerin poika ja toimi Rockefeller Brothers Fundin johtokunnassa 23 vuoden ajan. Hän toimi myös Lääkärit ilman rajoja -järjestön Yhdysvaltain-neuvottelukunnan puheenjohtajana 1989–2010 ja Rockefeller Universityn hallituksessa vuoteen 2006.

Kuolema
-------

Richard Rockefeller kuoli lento-onnettomuudessa lähellä Harrisonin lentokenttää 13. kesäkuuta 2014 ollessaan kotimatkalla vierailtuaan isänsä David Rockefellerin luona tämän 99-vuotissyntymäpäivänä. Hän ohjasi itse pienkonetta, joka putosi pian nousun jälkeen. Rockefellerillä oli vaimonsa Maeven kanssa neljä lasta.

Lähteet
-------

1. ↑  Richard Rockefeller Find a Grave -sivustolla (englanniksi)
2. ↑  Curtis Skinner: Rockefeller heir killed in small plane crash near New York City *U.S.*. Viitattu 4.10.2018. (englanniksi)
3. ↑  About Dr. Richard Rockefeller *Rockefeller Brothers Fund*.  6.12.2016. Viitattu 4.10.2018. (englanniksi)

Aiheesta muualla
----------------

* Richard Rockefeller Rockefeller Brothers Fund -säätiön sivuilla